b'\n_START_ARTICLE_\nBurma VJ - reporter i et lukket land\n_START_SECTION_\nHandling\n_START_PARAGRAPH_\nBev\xc3\xa6bnet med sm\xc3\xa5 videokameraer har selvbestaltede burmesiske videojournalister gennem de seneste \xc3\xa5r sat livet p\xc3\xa5 spil for at reportere til omverdenen om de overgreb, den burmesiske regering beg\xc3\xa5r mod lokalbefolkningen. Det er de videoreportere, der muliggjorde, at vi i september sidste \xc3\xa5r med gysen kunne f\xc3\xb8lge munke- og folkeopr\xc3\xb8ret i Burma. Filmen f\xc3\xb8lger den 27-\xc3\xa5rige Joshua og en gruppe reportere i deres energiske indsats med at optage og smugle de illegale video-reportager ud af Burma.'